Qo‘qonda fuqaroga nisbatan IIBda to‘plangan hujjatlarini ijobiy hal qilib berish uchun 1000 dollar olgan shaxs ushlandi

Qo‘qonda IIBda to‘plangan hujjatlarni hal qilib berishni aytib, fuqaroning pullarini qo‘lga kiritgan shaxsga jinoyat ishi qo‘zg‘atildi.
Farg‘ona viloyati IIB matbuot xizmati xabariga ko‘ra, 8-may kuni (1992-yilda tug‘ilgan) T.J. (1975- yilda tug‘ilgan) N.S.ning ishonchiga kirib, uning IIBdagi unga nisbatan to‘plangan hujjatlarini tanishlari orqali ijobiy hal qilib berishni va’da qilib, undan firibgarlik yo‘li bilan 1000 dollar pulini qo‘lga kiritgan.
Mazkur holat yuzasidan Qo‘qon shahar IIB huzuridagi tergov bo‘limi tomonidan Jinoyat kodeksining 168-moddasi 3-qismi “b” bandi (takroran firibgarlik) bilan jinoyat ishi qo‘zg‘atilgan.
Yuqorida ko‘rsatilgan jinoyatni sodir etgan shaxs sakkiz yilgacha ozodlikdan mahrum qilish bilan jazolanishi mumkin.